লালমনিরহাট থেকে জিন্নাতুল ইসলাম জিন্নাঃ লালমনিরহাটের আদিতমারী উপজেলার সারপুকুর ইউনিয়নের সাবেক ইউপি চেয়ারম্যান মনসুর আলী ও তার দুই ছেলের অব্যাহত হুমকীতে ১৫ দিন যাবত বিদ্যালয়ে আসা বন্ধ করে দিয়েছেন সারপুকুর উচ্চ বিদ্যালয়ের প্রধান শিক্ষক। এ ব্যাপারে সারপুকুর উচ্চ বিদ্যালয়ের প্রধান শিক্ষক আবু তালেব বাদশা মিয়া জীবনের নিরাপত্তা চেয়ে তিন জনের নাম উল্লেখ করে বুধবার রাতে সংশ্লিষ্ট থানায় একটি সাধারন ডায়রী করেছেন। জিডি নং-৩৭২,তারিখ ঃ ০৯/০৮/২০১৭ইং। যে কোন সময় বড় ধরনের ক্ষতির আশংকা করছেন তিনি।